Odense Adresse-Contoirs Efterretninger, 1826-01-16
Amerikanske Anliggender. De Forenede Staters Kongres er nu aabnet af Præsidenten Hr. Adams med det sædvanlige Budskab, hvis væsentlige Jndhold er følgende: Først takker Præsidenten Gud for den Velstand og Fred, de Forenede Stater nyde Endnu lader sig ikke bestemme, hvad Jndflydelse de af Storbrittannien trufne Forandringer i dets Søefarts og Handels=Love ville have paa andre Nationers, især Nordamerikas Handel. De Forenede Staters Politik deres kommercielle Forhold med fremmede Nationer var stedse den liberaleste. De have afholdt sig fra ethvert Slags Prohibition, og ingen Skat paalagt deres Jndførsels=Produkter. Alt i Aaret 1815 fandt deres Forslag til at afskaffe enhver Jndskrænkning Storbrittanniens, Sverrigs, Nederlandenes, Hansestædernes, Preussens, Sardiniens, Oldenburgs og Ruslands bifald. Blot een vigtig Restriktion er tilbage, nemlig den, som forbyder Jndførsel af Varer, der ikke ere frembragte af samme Nation som den Skibet tilhører. Ogsaa denne har Man foreslaaer de europæiske Magter at ophæve. Handelskonventionen med Frankerig, som blev sluttet den 24 Juni 1822 paa blot 2 Aar, er endnu i Kraft. J Henseende til de Godtgjørelser, som kunne tilkomme nordamerikanske Borgere, for de under den trykkende Handelspærring berøvede Eiendomme, ere de gjentagne Reklamationer ei engang besvarede af det franske Hof. Lignende Reklamationer haves til Nederlandene, Neapel og Danmark. Af Spanien har Man endelig faaet Godtgjørelse, og med Sverrig er truffet en hemmelig Overeenskomst. De danske og neapolitanske Regjeringer har Man gjor nye Erindringer, og vil, saalænge der er Haab, forsøg ethvert Middel, uden at tage sin Tilflugt til andre Forholdsregler, som beroe paa Lovgivningen. En Handels= og Skibsfarts-Traktat er oprettet med Columbien, paa Reciprocitets og gjensidig Begunstigelses Grundsætninger, som uundgaaelige til at fuldende den amerikanske Halvkugles Frihed og for stedse unddrage den fra ethver Trældoms=Monopol og Kolonisation. Dette Oplysningens store og gavnlige Resultat realiseres daglig mere, og den Modstand, som de sydamerikanske Fri staters Erkjendelse endnu møder paa enkelte Steder i Europa, vil væsentligst bidrage dertil. For endnu kort Tid siden havde nogle af disse Stater gjerne modtaget en indbildt Uafhængighed imod at et tilstaae Moderlandet Handelsprivilegier paa andre Nationers Bekostning. Nu har det ingen Nød. Jndbydelsen til at lade de Forenede Stater repræsentere paa Panama Kongressen er (hvormeget franske Journaler have benægtet det) antaget, og der vil blive udnævnt Ministre, for at bivaane og deeltage i Forhandlingerne, saavidt de lade sig forene med Neutraliteten. som det hverken er vor Hensigt eller de andre nordamerikanske Staters Ønske, at Vi skulle opgive. Kommissarier, ere udnævnte, for efter Ghenter-Traktaten at bestemme Grændsen imellem de Forenede Stater og de brittiske Besiddelser i Nordamerika. Foruden det sidst bevilgede Laan, udgjøre Jndtægterne omtrent 22 Millioner Dollars, og Udgivterne overstige dem i det høieste 2 Millioner; men derunder er næsten 8 Millioner til Afdrag paa Nationalgjelden. Over 1 1/2 Million ere tilstaaede Krigerne fra Revolutionen, lige saa meget til Fæstningsværker og Artilleriet og endnu en lignende Sum til Søemagtens Udvidelse. Jndførselstolden kan for hele Aaret anslaaes til 31 Millioner, hvoraf dog 7 Millioner afgaae for Udførsel. Hele Statsgielden vil den 12 Januar ikke udgjøre meere end 81 Mill. Dollars. Om Søemagten anføres, at den er fordeelt paa 3 Stationer, i Middelhavet, paa Sydamerikas Kyster og i Vestindien. Handelens Sikkerhed gjør det nødvendigt at have en liden Eskadre i Middelhavet, for at undgaae den Fornedrelse: at betale en haanlig Skat. Dertil kommer de Fornærmelser, som neutrale Skibe kunne være udsatte for ved Krigen mellem Tyrkiet og Grækenland. Den heeltemodige Kamp - siger Præsidenten - hvori Grækerne ere stædte, og hvorfor Vi som Kristne interessere Os, føres med afvexlende Lykke.